From: Dušana Višňovská [mailto:Dusana.Visnovska@minv.sk] 
Sent: Tuesday, May 26, 2015 2:37 PM
To: sekretariatprednostu@banm.sk
Subject: FW: odpoved 583/2004
Dobrý deň posielame odpoveď za MV SR:
 
Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej le "zákon o rozpočtových pravidlách") nepatrí do pôsobnosti ministerstva vnutra. Gestorom je Ministerstvo financií SR, ktoré je príslušné vyjadriť sa k aplikácii jeho ustanovení.
 
My môžeme zaujať stanovisko k uvedeným otázkam len vo všeobecnej rovine, pričom nedôjde k relevantnému zodpovedaniu otázok:
 
1. Mohlo miestne zastupiteľstvo preniesť kompetenciu v zmysle zákona o rozpočtových pravidlách na starostu, resp. tak ako je uvedené v dodatku č. 1 Štatútu, túto kompetenciu rozdeliť medzi Miestne zastupiteľstvo a starostu, tak ako je uvedené v predchádzajúcom odseku?
Obecné (mestské, miestne) zastupiteľstvo v zásade nemôže preniesť na iný subjekt pôsobnosť (ani jej časť), ktorá je mu vyhradená zákonom. Výnimku by musel priamo ustanovovať zákon. 

2. Je možné, aby starosta na základe takéhoto Štatútu, vrátane jeho dodatku, rozhodol o použití mimorozpočtového peňažného fondu, bez osobitného schválenia Miestnym zastupiteľstvom?
Štatút je interným normatívnym aktom. Štatút, rovnako ako iné rozhodnutia zastupiteľstva, ak bol prijatý zákonom stanoveným spôsobnom (a nebol pozastavený jeho výkon) platí, kým ho nezmení alebo nezruší obecné (mestské, miestne) zastupiteľstvo, príp. ak ho po proteste prokurátora nezruší súd. Štatút však má nižšiu právnu silu ako zákon a nemôže byť v rozpore so zákonom alebo mu odporovať. 

S pozdravom
 
Dušana Višňovská